b'\n_START_ARTICLE_\nOrglice (glasbilo)\n_START_PARAGRAPH_\nOrglice (tudi ustna harmonika) so aerofono glasbilo s prostimi kovinskimi peresi in spadajo med pihala. Njihov glavni del so kovinska peresa, ki so vpeta na eni strani in prosta na drugi in so name\xc5\xa1\xc4\x8dena v majhne \xc5\xbelebove, skozi katere pri pihanju in vdihavanju pihamo zrak. Pri tem peresa zavibrirajo in zazvenijo.\n_START_SECTION_\nNa\xc4\x8din izvajanja\n_START_PARAGRAPH_\nPri orglicah nimamo tipk, kot je to obi\xc4\x8dajno pri nekaterih drugih instrumentih iste dru\xc5\xbeine, kot so orgle s kovinskimi peresi, diatoni\xc4\x8dne harmonike itd. Namesto tega z ustnicami in jezikom izbiramo eno ali ve\xc4\x8d lukenj, ki so obi\xc4\x8dajno zaporedoma postavljene v vrsto, neke vrste ustnik. Vsaka luknja ima eno 2 ali ve\xc4\x8d peres. Pero, ki je name\xc5\xa1\xc4\x8deno na zgornji strani plo\xc5\xa1\xc4\x8de s peresi, zazveni, \xc4\x8de v luknjo pihamo, drugi ton v isti luknji pa lahko obi\xc4\x8dajno izberemo z vdihom. Vdih naj ne bo pretirano mo\xc4\x8dan, \xc4\x8de pri vdihu\xc2\xa0\xc2\xbbpojeste\xc2\xab\xc2\xa0kovinsko pero, ste o\xc4\x8ditno preve\xc4\x8d mo\xc4\x8dno in preko vseh meja vdihnili skozi orglice, zato ne\xc5\xbeno oziroma v mejah normale, kolikor je pa\xc4\x8d potrebno za doseg dolo\xc4\x8denega efekta._NEWLINE_Nekatere orglice, znane kot kromati\xc4\x8dne imajo poleg \xc5\xbee omenjenih sestavnih delov tudi drsnik, ki ga lahko premaknemo z uporabo gumba ob strani orglic, nazaj na svoje mesto pa se vrne s pomo\xc4\x8djo vzmeti sam. Kadar je gumb pritisnjen, dobimo namesto osnovnih dveh tonov v eni luknji, dva druga tona, ki pa sta za polovico tona vi\xc5\xa1ja. S pritiskom na gumb dobimo npr. iz prej zveneih tonov (C-D) --> (Cis-Dis)_NEWLINE_V zabavni glasbi so orglice so najve\xc4\x8dkrat uporabljane pri bluesu in nato \xc5\xa1e v zvrsteh kot so folk, jazz, country, rock and roll in pop glasbi. Tudi v literaturi resne (klasi\xc4\x8dne) glasbe poznamo veliko primerov uporabe tega instrumenta. Najznamenitej\xc5\xa1e delo zanj je koncert za ustno harmoniko in orkester (v a molu) Heitorja Ville-Lobosa._NEWLINE_Profesionalnih izvajalcev na ta instrument je v Sloveniji malo. Na podro\xc4\x8dju resne glasbe je najvidnej\xc5\xa1i Vladimir Hrovat.'